[{"text_idx": "#000000", "text": "Uute korterite hinnakirjahinnad pu\u0308sivad, aga tegelikult saab kuni 15 protsenti soodustust"}, {"text_idx": "#000001", "text": "To\u0303nu Toompark u\u0308tleb, et soodustuste ja personaalsete allahindluste pakkumine on tehinguhindade du\u0308naamika muutnud la\u0308bipaistmatumaks. YIT on u\u0308ks va\u0308hestest arendajatest, kes avalikult hinnakampaaniat teeb ja pildil olevas Pa\u0308evalille 17 majas pakub kortereid oktoobri lo\u0303puni soodsamalt.Foto: Ehituslehe kollaaz\u030c"}, {"text_idx": "#000002", "text": "Tallinna uute korterite hinnad arendusprojektide veebilehtedel on pu\u0308sinud paigal juba u\u0308le aasta. Arendajad on mu\u0308u\u0308gi edendamise nimel valmis pakkuma allahindlusi ja soodustusi, aga paanikamu\u0308u\u0308ke ehk tehinguni jo\u0303udmist iga hinna eest uute korterite turult ei paista."}, {"text_idx": "#000003", "text": "Hinnad uute korterite arendusprojektide hinnakirjades on alates 2022. aasta juunist ehk 15 kuud pu\u0308sinud u\u0308sna paigal vahemikus 4500-4650 \u20ac/m2. U\u0308ksikute projektide vo\u0303i u\u0308ksikute korterite puhul on aset leidnud olulisemaid ehk 5-10%, vahest isegi 15% hinnamuutuseid nii alla- kui u\u0308lespoole. Linnaosade lo\u0303ikes suuri erisusi hindade liikumise suunas ja kiiruses ei ole."}, {"text_idx": "#000005", "text": "Hinnakirjas ma\u0308a\u0308ratust erinev on hind, millega ostja ja mu\u0308u\u0308ja omavahel kokkuleppele jo\u0303uavad. Veel 2022. aasta alguses valitses korteriturul defitsiit. See ta\u0308hendas, et tehingud so\u0303lmiti hinnakirjahindadega. Allahindlustest vo\u0303i soodustustest suurt juttu ei olnud."}, {"text_idx": "#000006", "text": "2022. aasta suvel-su\u0308gisel muutus koduostjate ja majanduse meel mo\u0303ruks ning tarbijakindlus kukkus ka\u0308imasoleva so\u0303ja, kasvanud inflatsiooni ja intressima\u0308a\u0308ra ning energiahindade probleemide to\u0303ttu kivina. Ebakindlus peletas uute korterite ostjate julguse."}, {"text_idx": "#000007", "text": "Va\u0308henev no\u0303udlus pani kinnisvaraarendajad tegutsema. Esimeste soodustustena tehingusse jo\u0303udmise nimel pakkusid arendajad ostjatele va\u0308lja u\u0308sna a\u0308raproovitud ideedena \u201etasuta\u201c panipaika, parkimiskohta vo\u0303i ko\u0308o\u0308gimo\u0308o\u0308blit. U\u0308sna nutikad oli soodustustemenu\u0308u\u0308 uued tegijad ehk kommunaalkulude ja euribori to\u0303usu kompenseerimine, mis vajutasid tarbijate pa\u0308evakohaste murekohtade nuppudele."}, {"text_idx": "#000008", "text": "Kavalate lisapakkumiste ko\u0303rval pole otsene rahaline soodustus kuhugi kadunud. Peamised hinnala\u0308bira\u0308a\u0308kimised ja ko\u0303nelused konkreetsete rahalise allahindluse osas on ja\u0308a\u0308nud neljasilmavestlusteks korteriostja ja -mu\u0308u\u0308ja vahele, kuid on ka hulk projekte, kus hinnakirjas on vana hind maha to\u0303mmatud ja asendatud uue madalamaga."}, {"text_idx": "#000009", "text": "Kui palju on korter ostja jaoks odavamaks muutunud?"}, {"text_idx": "#000010", "text": "Soodustuste ja personaalsete allahindluste pakkumine on tehinguhindade du\u0308naamika muutnud la\u0308bipaistmatumaks. Ega u\u0308kski arendaja ei taha va\u0308ga hea meelega avalikult o\u0308elda, mis on madalaim hind, millega ta veel tehingusse on valmis minema."}, {"text_idx": "#000012", "text": "Millal pakub arendaja soodustust ja millal mitte?"}, {"text_idx": "#000013", "text": "Arendajate valmidus hindu allapoole lasta on u\u0308sna erinev. Mo\u0303ni arendaja paneb hinnakirja paika ja hinna alandamine on pigem erandlik. Pa\u0308ris ilma ja\u0308releandmisi tegemata ei ole to\u0303ena\u0308oliselt pa\u0308a\u0308senud u\u0308kski korterimu\u0308u\u0308ja. Teine arendaja katsetab mu\u0308u\u0308gi aktiivsemat juhtimist la\u0308bi hinnakirja igana\u0308dalase korrigeerimise."}, {"text_idx": "#000014", "text": "Arendaja valmidus ja vajadus allahindlusi pakkuda so\u0303ltub mu\u0308u\u0308gi vajalikkuse pakilisusest. Tarvidus mu\u0308u\u0308ki teha on suurem arendusprojekti eelmu\u0308u\u0308giperioodil. Enamasti finantseerivad arendajad ehitustegevust pangalaenuga. Pangalaenu eeldus on tavapa\u0308raselt, et eelmu\u0308u\u0308gi ka\u0308igus on mu\u0308u\u0308dud 20-35% korteritest."}, {"text_idx": "#000015", "text": "Ehitusperioodi kestel on sund mu\u0308u\u0308ki teha leebem. Uus mu\u0308u\u0308gisurve tekkib ajal, kui ehitustegevus on lo\u0303ppemas, sest siis tuleb arendajal tasuda ehituskulude arved. Teisalt tekitavad tu\u0308hjana seisma ja\u0308a\u0308vad korterid mu\u0308u\u0308jale kulud kaela."}, {"text_idx": "#000016", "text": "Allahindluste tegemise surve kaob, kui arendajal on ka\u0308es veel viimased mu\u0308u\u0308mata korterid. Selleks hetkeks on pangalaenud to\u0303ena\u0308oliselt tasutud ja iga ta\u0308iendav euro korteri mu\u0308u\u0308gihinnas suurendab otseselt kasumirida."}, {"text_idx": "#000017", "text": "Kuhu liiguvad uute korterite hinnad edasi?"}, {"text_idx": "#000018", "text": "Uute turule tulevate arendusprojektide mu\u0308u\u0308gihinnad so\u0303ltuvad palju arendusprotsessi ko\u0303ige kapitalimahukamast etapist ehk ehituskulust. Ehitajad kinnitavad u\u0308hest suust, et vo\u0303rreldes 2022. aasta algusega on ehitushinnad mo\u0303nevo\u0303rra allapoole tulnud, kuid edasi saavad hinnad ainult kerkida. Vo\u0303ib-olla siiski majanduse ja kinnisvaraturu raskused ning ehitusteenuse no\u0303udluse oluline va\u0308henemine toovad kulusid pisut alla ja va\u0308hendavad ehitusmaksumust. Olulist ehitushinna langust arendajad ette ei na\u0308e."}, {"text_idx": "#000019", "text": "Kulude poolel on taevasse so\u0308o\u0308stnud euribor finantseerimise kulu oluliselt kergitanud, samuti on arendusse panustatava omakapital hind kallinenud. Lisakulusid tekitavad arendajatele pikenevad mu\u0308u\u0308giperioodid. Arendusprotsessi kui terviku kulu on ehk pisut alla tulnud, kuid igal juhul mitte oluliselt. See paneb paika to\u0303demuse, et kui uued projektid tulevad turule, siis to\u0303ena\u0308oliselt eesolevatest mitte ma\u0308rkimisva\u0308a\u0308rselt madalama hinnaga."}, {"text_idx": "#000020", "text": "Suur ku\u0308simus on, kas pakkumises olevate korterite suur maht vo\u0303rrelduna va\u0308ga tagasihoidliku mu\u0308u\u0308giga vo\u0303iks olla tegur, mis uute korterite hinnad alla surub. Pakkumisest u\u0308ksjagu kortereid on n-o\u0308 eelmu\u0308u\u0308gifaasis, kus ehitustegevusega pole alustatud ehk arendajal on vo\u0303imalus projekt ootele ja\u0308tta. Taganemistee olemasolu leevendab survet hindadele. Lisaks on 70-80% pakkumisest suurema 20 arendaja ka\u0308es, kes on valdavalt ha\u0308sti kapitaliseeritud vo\u0303imekad ettevo\u0303tted, kes saavad hakkama mu\u0308u\u0308giperioodide mo\u0303ninga pikenemisega."}, {"text_idx": "#000022", "text": "Igal juhul tasub koduostjale pakutava korteri hinda vo\u0303rrelda teiste vo\u0303imalike valikutega ja vo\u0303tta pakkumine erinevatel arendajatelt. A\u0308kki on mo\u0303ne konkureeriva, kuid va\u0308hesemat allahindlust pakkuva projekti hinnakiri kohe mo\u0303istlikul turu tasemel? See muidugi ei ta\u0308henda, et allahindlust ku\u0308sida ei tohiks."}, {"text_idx": "#000023", "text": "Teine oluline soovitus koduostjatele on vaadata eelko\u0303ige usaldusva\u0308a\u0308rsete arendajate poole. Koduostjal peab olema sisemine veendumus, et arendaja on vo\u0303imeline projekti lo\u0303puni valmis ehitama isegi siis, kui projekti mu\u0308u\u0308k liiga to\u0303takas ei ole."}, {"text_idx": "#000024", "text": "Ostes kodu paberilt ehk olukorras, kus ehitustegevus ei ole veel alanud, peab ta\u0308nane koduostja analu\u0308u\u0308sima, kui ruttu on tal vaja uude korterisse kolida. Karta on, et nii mo\u0303negi projekti eelmu\u0308u\u0308k venib esialgu loodetust pikemaks. Nii nihkuvad korteri ehitusse minemine ja valmimine samuti edasi."}, {"text_idx": "#000030", "text": "Lidl a\u0308hvardab Tallinna linnavalitsust kohtuga, kui ei saa detailplaneeringutes oma tahtmist"}, {"text_idx": "#000031", "text": "Ehitaja va\u0308idab kohtus, et Endoveri arenduses lagunesid koost ja muutusid kasutusko\u0303lbmatuteks ko\u0303ik 151 vanni"}]